**คณะสัตวแพทยศาสตร์ มข. จัดโครงการให้ความรู้จรรยาบรรณบุคลากร ครั้งที่ 2  
ประจำปีงบประมาณ 2560**

เมื่อบ่ายวันพฤหัสบดีที่ 3 สิงหาคม 2560 ณ ห้องประชุมอาชาไนย ชั้น 5 อาคารพิเชฏฐ์ เหลืองทองคำ คณะสัตวแพทยศาสตร์ มหาวิทยาลัยขอนแก่น โดยคณะอนุกรรมการดำเนินการตามแผนปฏิบัติการด้านจรรยาบรรณของบุคลากรฯ นำโดย **ผศ.น.สพ.เสรี แข็งแอ** รองคณบดีฝ่ายบริหาร ได้จัดโครงการให้ความรู้จรรยาบรรณบุคลากรคณะสัตวแพทยศาสตร์ ครั้งที่ 2 ประจำปีงบประมาณ 2560 ขึ้น โดยมีวัตถุประสงค์เพื่อให้บุคลากรของคณะเป็นผู้มีความรู้และความเข้าใจด้านจรรยาบรรณ ตลอดจนตระหนักถึงความสำคัญของการเป็นผู้มีจรรยาบรรณและนำไปปฏิบัติ โดยในครั้งนี้ได้รับเกียรติจาก **ผศ.สพ.ญ.ดร.ประภาพร ตั้งธนธานิช** อาจารย์ภาควิชาสรีระวิทยา คณะสัตวแพทยศาสตร์ มหาวิทยาลัยขอนแก่น เป็นวิทยากร ในหัวข้อ **“ความรู้ด้านจรรยาบรรณบุคลากร และการนำไปปฏิบัติ”** ซึ่งมี **รศ.น.สพ.ดร.ชูชาติ กมลเลิศ** คณบดีคณะสัตวแพทยศาสตร์ ให้เกียรติเป็นประธานกล่าวเปิดโครงการครั้งนี้